[{"text_idx": "#000001", "text": "15. august oli oluline pa\u0308ev EKA PAKKule ja uurimiskeskuse vanemteadurile Renee Puuseppale \u2013 Eesti esimene Mustermaja su\u0308steemis projekteeritud hoone sai nurgakivi. Uus Elektrilevi koolituskeskus saab olema madala su\u0308siniku jalaja\u0308ljega, modulaarne, tehases toodetav ja ringmajanduslikke po\u0303himo\u0303tteid ja\u0308rgiv puidust hoone, kasutades EKA PAKKus arendatavat Mustermaja projekteerimissu\u0308steemi. Koolituskeskus valmib 2024. aasta alguseks."}, {"text_idx": "#000003", "text": "\u201eKoolituskeskuse projekt andis vajaliku to\u0303uke, et vormida EKA Puitarhitektuuri Kompetentsikeskuses PAKK aastate jooksul tehtud teadus- ja arendusto\u0308o\u0308 reaalseks rakenduseks \u2013 hoone, mis na\u0308itab ta\u0308nu uuendusmeelse tellijale ja teostajale teadmussiirde vo\u0303imalikkust. Ainult koosto\u0308o\u0308s jo\u0303uame la\u0308hemale meie ko\u0303igi poolt seatud innovatsiooni eesma\u0308rkidele ehituses ja projekteerimises. Saadud kogemus illustreerib, et ringmajandusliku hoone ehitamine on kaasaegses Eesti majatehases vo\u0303imalik juba ta\u0308na\u201c lausus Sille Pihlak, Eesti Kunstiakadeemia arhitektuuriteaduskonna dekaan."}, {"text_idx": "#000004", "text": "\u201eHindame ko\u0303rgelt innovatsiooni ning panustame Elektrilevis ja\u0308rjepidevalt Eesti haridus- ja teadustegevuse arendamisse. Valides EKA Mustermaja kontseptsiooni ei ehita me pelgalt ja\u0308rgmist tavalist maja, vaid saame anda hoogu selle ainulaadse lahenduse va\u0308ljato\u0308o\u0308tamisele,\u201c so\u0303nas Elektrilevi juhatuse esimees Mihkel Ha\u0308rm."}, {"text_idx": "#000005", "text": "Koolituskeskuse tootjale ja ehitajale EstNor OU\u0308-le on po\u0303nev va\u0308ljakutse ja vo\u0303imalus na\u0308idata kuidas saab ehitada ilusaid, keskkonnaso\u0303bralike hooneid. \u201eEstNor`i meeskonnal on hea meel olla peato\u0308o\u0308vo\u0303tjana osaline esimese mustermaja valmimisel ja eriti positiivne on see, et loodav koolituskeskus asub ettevo\u0303tte koduvallas oma tootmishoonete vahetusla\u0308heduses,\u201c ro\u0303o\u0303mustas EstNor tegevjuht Renee Mikoma\u0308gi."}, {"text_idx": "#000006", "text": "Hoone moodulid toodetakse vaid 200m kaugusel koolituskeskusest\nHoone koosneb 30-st moodulist, mis jagunevad 180-ks po\u0303randa-, seina-, vahelae- ja katuseelemendiks\nMoodulid toodetakse tehases ca 1,5 kuuga ja paigaldatakse objektil ca 3-4 pa\u0308evaga\nPea 80% hoone materjalist on puit"}]